Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1997. évi LXXXII. törvény alapján történő vagyonkezelés.
Paragraph Index: 397

30.M.1 KIÍRT OPCIÓS ÜGYLETEK ADATAI Ebben a táblában a befektetési szolgáltatónak befektetési eszközökre a tőzsdén kívül a beszámolási időszak folyamán kiírt (eladott) opciós ügyleteiről kell hetente adatot szolgáltatni. A jelentés kitöltése Az opciós ügyleteket egyenként alaptermékenként, a határidős ügyleteknél jelzett sorrend szerint kell jelenteni. Az a), b), c), d), e) oszlopok adatainak kitöltését a határidős ügyleteknél jelzett módon kell elvégezni. Az f) oszlopban kell az opció típusát — vételi opciónál „V” jelzéssel, eladási opciónál „E” jelzéssel — kell feltüntetni. A g) oszlopban az opció jellegét — időponti (európai) opció „EU” jelzéssel, vagy időtartam (amerikai) opció „AM” jelzéssel — kell szerepeltetni. A h) oszlopban a kapott opciós díjat kell kimutatni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes